
R O M Â N I A

JUDETUL CALARASI

COMUNA SOLDANU
                                                         -PRIMARIA SOLDANU-

917235 – SOLDANU, Soseaua Oltenitei, nr. 70,  JUDEŢUL CĂLĂRAŞI, TEL/FAX 0242/ 530530         

e-mail:  primariasoldanu@yahoo.com
RAPORT,

Privind întocmirea bugetului local de venituri si cheltuieli pe anul 2023

Având în vedere :

· Legea bugetului de stat nr.368/2022 pe anul 2023 ;

· Legea 273/2006 privind Finanțele publice locale, actualizată ; 
· adresa nr.17479/29.12.2022 a AJFP Călărași privind repartizarea sumelor si cotelor defalcate din unele venituri ale bugetului de stat pe anul 2023 si estimările pe anii 2024-2026 ;

· adresa nr. 789/11.01.2023 privind trimestrializarea sumelor defalcate din TVA ;

·  Hotărârea Consiliului Județean Călărași nr. 1/13.01.2023  privind repartizarea sumelor din fondul constituit la dispoziția Consiliului Județean Călărași, în procent de 6%, din impozitul pe venit estimat a fi încasat la nivelul Județului Călărași, pe unități administrativ-teritoriale, pe anul 2023 si estimări pentru anii 2024-2026 ;

·   adresa nr.48/17.01.2023 a Școlii gimnaziale C-tin Teodorescu cu privire la alocarea unor sume;

·  adresa nr. 6/19.01.2022 a Parohiei Șoldanu și adresa nr.3/18.01.2023 a Parohiei Negoești, privind alocarea unor sume ;

La elaborarea bugetului local s-a avut în vedere alocările de la bugetul de stat reprezentând sume defalcate din unele venituri către bugetele locale, fundamentarea veniturilor proprii, precum și a cheltuielilor necesare în vederea funcționării  unității administrativ-teritoriale și a instituțiilor subordonate.
Fundamentarea veniturilor bugetelor locale se bazează pe constatarea, evaluarea și inventarierea materiei impozabile si a bazei de impozitare în funcție de care se calculează impozitele și taxele aferente, evaluarea serviciilor prestate și a veniturilor obținute din acestea, precum si pe alte elemente specifice, în scopul evaluării corecte a veniturilor.Donațiile și sponsorizările se cuprind, prin rectificare bugetară locală, în bugetul de venituri si cheltuieli numai după încasarea lor.
În situația în care gradul de realizare a veniturilor proprii programate în ultimii doi ani este mai mic de 97% pe fiecare an, ordonatorii de credite fundamentează veniturile proprii pentru anul curent cel mult la nivelul realizărilor din anul precedent.
Fundamentarea și repartizarea cheltuielilor bugetelor locale pe ordonatori de credite, pe destinații, respectiv pe acțiuni, activități, programe, proiecte și obiective, se efectuează în concordanță cu atribuțiile ce revin autorităților administrației publice locale, cu prioritățile stabilite de acestea, în vederea funcționării lor și în interesul colectivităților locale respective.
Fundamentarea si aprobarea cheltuielilor bugetelor locale se efectuează în strictă  
corelare cu posibilitățile reale de încasare a veniturilor begetelor locale, estimate a se realiza. 
Veniturile și cheltuielile bugetare sunt aprobate în condițiile legii pe o perioadă de un an , care corespunde exercițiului bugetar.

Veniturile și cheltuielile se înscriu și se aprobă în buget pe surse de proveniență și respectiv pe categorii de cheltuieli, grupate după natura lor economică și destinația acestora.


Cheltuielile unui buget se acoperă integral din veniturile bugetului respectiv, inclusiv excedentul anilor precedenți.

Structura bugetului local de venituri și cheltuieli al comunei Șoldanu, pe anul  2023, se prezintă conform anexei nr. 1


Programul de investiții publice a fost elaborat și fundamentat în concordanță cu strategia de dezvoltare a comunei Șoldanu, fiind incluse obiective de investișii pentru care sunt asigurate surse de finațare atât din bugetul local cât și din bugetul de stat.

Structura Progrmului de investiții publice al comunei Șoldanu, se prezintă conform anexei nr. 2

Față de elementele prezentate, propun aprobarea proiectului de hotărâre privind aprobarea bugetului local al comunei Șoldanu, pe anul 2023.
Inspector,

Camelia Buștă
